OBRAZAC 1  

Naručilac: Uprava carina 
Broj iz evidencije postupaka javnih nabavki: 09-2569/2-26
Redni broj iz Plana javnih nabavki: 22
Podgorica, 6.3.2026. godine



Na osnovu člana 53 stav 3 Zakona o javnim nabavkama („Službeni list Crne Gore“, br. 74/19, 3/23,11/23 i 84/24 -drugi zakon) Uprava carina objavljuje        






                                        	      
                                                

TENDERSKU DOKUMENTACIJU
ZA OTVORENI POSTUPAK JAVNE NABAVKE 

Razvoj i implementacija doniranog softvera carinskog informacionog sistema shodno zaključenom sporazumu između Finansijske uprave Republike Slovenije i Uprave carina CG




Predmet nabavke se nabavlja:

 kao cjelina 	











[bookmark: _Toc62730553]1. POZIV ZA NADMETANJE[footnoteRef:1]  [1:  Podatke iz tačke 1. Poziv za nadmetanje naručilac neposredno UNOSI na ESJN elektronskim putem;] 

	

1. Podaci o naručiocu;
2. Podaci o postupku i predmetu javne nabavke: 
2.1. Vrsta postupka,
2.2. Predmet javne nabavke (vrsta predmeta, naziv i opis predmeta),
2.3. Procijenjena vrijednost predmeta nabavke[footnoteRef:2], [2:  U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;] 

2.4. Način nabavke: 
· Cjelina, po partijama,
· Zajednička nabavka,
· Centralizovana nabavka,
2.5. Posebni oblik nabavke:
· Okvirni sporazum,
· Dinamički sistem nabavki,
· Elektronska aukcija,
· Elektronski katalog,
2.6. Uslovi za učešće u postupku javne nabavke i posebni osnovi za isključenje,
2.7. Kriterijum za izbor najpovoljnije ponude,
2.8. Način, mjesto i vrijeme podnošenja ponuda i otvaranja ponuda,
2.9. Rok za donošenje odluke o izboru,
2.10. Rok važenja ponude.
2.11. Garancija ponude
[bookmark: _Toc62730554]2.TEHNIČKA SPECIFIKACIJA PREDMETA JAVNE NABAVKE[footnoteRef:3] [3:  Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;] 


1. Naziv i opis predmeta nabavke u cjelini, po partijama i stavkama sa bitnim karakteristikama
2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

[bookmark: _Toc62730555]3. DODATNE INFORMACIJE O PREDMETU I POSTUPKU NABAVKE[footnoteRef:4] [4:  Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;] 


Procijenjena vrijednost predmenta nabavke:[footnoteRef:5] [5:  Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.] 

 Procijenjena vrijednost predmeta nabavke sa zaključivanjem okvirnog sporazuma:
Procijenjena vrijednost predmeta javne nabavke za vrijeme trajanja okvirnog sporazuma:
 kao cjelina, procijenjene vrijednosti: 2.892.560,00 €.
Procijenjena vrijednost prvog ugovora o javnoj nabavci: 
 kao cjelina, procijenjene vrijednosti: 1.446.280,00 €.

Obrazloženje razloga zašto predmet nabavke nije podijeljen na partije:[footnoteRef:6] [6:  Ukoliko je predmet nabavke podijenjen na partije ovaj dio brisati] 

Predmet nabavke nije podeljen na partije jer predstavlja jedinstvenu cjelinu, imajući u vidu istovjetnost usluga koje su predmet nabavke i način njihovog pružanja.

ZAKLJUČIVANJE OKVIRNOG SPORAZUMA

Zaključiće se okvirni sporazum:
 da
Okvirni sporazum se odnosi na :
 predmet nabavke u cjelini
Okvirni sporazum zaključuje se 
na period od 24 mjeseci.
Okvirni sporazum će se zaključiti sa:
 prvorangiranim ponuđačem
Potpisnici okvirnog sporazuma su dužni da izvršavaju okvirni sporazum:
 da
Uslovi okvirnog sporazuma[footnoteRef:7] [7:  Naručilac definiše uslove okvirnog sporazuma] 

Okvirni sporazum se, nakon izvšnosti odluke o izboru, zaključuje sa jednim ponuđačem, koji je dostavio ekonomski najpovoljniju ponudu, a ugovor se zaključuje neposredno na osnovu uslova predviđenih okvirnim sporazumom, bez ponovnog nadmetanja.
Nepromjenljivi elementi okvirnog sporazuma su:
1) predmet nabavke;
2) ukupna procijenjena vrijednost javne nabavke;
3) ukupna ponuđena cijena i ponuđene pojedinačne cijene za prvu godinu primjene okvirnog sporazuma
4) uslovi za učešće u postupku javne nabavke;
5) zahtjevi u pogledu načina izvršenja predmeta nabavke.


Promjenljivi elementi okvirnog sporazuma su: pojedinačna cijena usluga koje su predmet nabavke za drugu godinu primjene okvirnog sporazuma, s tim da pojedinačna cijena usluga za vrijeme trajanja drugog godišnjeg ugovora ne može biti veća od ponuđene u inicijalnoj ponudi. 
Ugovori o javnoj nabavci koji se zaključuju na osnovu okvirnog sporazuma moraju se zaključiti prije isteka roka na koji je zaključen okvirni sporazum, s tim da se trajanje pojedinih ugovora zaključenih na osnovu tog sporazuma ne mora podudarati sa trajanjem okvirnog sporazuma, već po potrebi može trajati duže ili kraće, ali ne duže od 12 mjeseci od isteka roka na koji je okvirni sporazum zaključen. 
Odredbe čl. 150 i 151 Zakona o javnim nabavkama primjenjuju se i na raskid i izmjene okvirnog sporazuma, a u slučajevima utvrđenim ovom tenderskom dokumentacijom.
Način zaključivanja ugovora o javnoj nabavci na osnovu okvirnog sporazuma:
 prema uslovima okvirnog sporazuma, bez ponovnog nadmetanja.

PODACI O NARUČIOCIMA KOJI ZAKLJUČUJU ZAJEDNIČKU NABAVKU

Nije primjenljivo

PODACI O NARUČIOCIMA KOJI SU UKLJUČENI U CENTRALIZOVANU NABAVKU

Nije primjenljivo 

NAČIN SPROVOĐENJA ELEKTRONSKE AUKCIJE

Nije primjenljivo

ELEKTRONSKI KATALOG 

Nije primjenljivo

PONUDA SA VARIJANTAMA

Mogućnost podnošenja ponude sa varijantama

 Varijante ponude nijesu dozvoljene i neće biti razmatrane.

REZERVISANA NABAVKA

 Ne
[bookmark: _Toc62730557]4. OSNOVI ZA OBAVEZNO ISKLJUČENJE IZ POSTUPKA JAVNE NABAVKE

Privredni subjekat će se isključiti iz postupka javne nabavke, ako: 
1) [bookmark: _Toc62730558]je vršio neprimjeren uticaj u smislu člana 38 stav 2 tačka 1 ovog zakona;
2) postoji sukob interesa iz člana 41 stav 1 tačka 2 ili člana 42 ovog zakona;
3) ne ispunjava uslov iz člana 99 ovog zakona;
4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8) postoji drugi razlog propisan ovim zakonom.
5. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:
 garanciju za dobro izvršenje ugovora za slučaj povrede ugovorenih obaveze (ako je raskid ugovora nastao zbog neispunjenja ugovorenih obaveza natalih činjenjem ili nečinjenjem ponuđača), u iznosu od 5% od vrijednosti ugovora, sa rokom važenja 10 (deset) dana dužim od ugovorenog roka.
[bookmark: _Toc62730559]
6. METODOLOGIJA VREDNOVANJA PONUDA

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

 odnos cijene i kvaliteta 

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javnih nabavki.
Vrednovanje će se vršiti na osnovu sljedećih parametara:
          najniža ponuđena cijena 				         broj bodova  70 
 kvalitet  						           broj bodova  30
 parametar najniža ponuđena cijena vrednovaće se na sljedeći način: ukupno 70 bodova
Bodovi za parametar ponuđena cijena izračunavaju se na način što se kao osnova za vrednovanje uzima najniža ponuđena cijena, koja dobija maksimalan broj bodova.
Maksimalno predviđeni broj bodova je 70.
Ponuđena cijena će se bodovati na sljedeći način:
· Najniža cijena dobija maksimalni broj bodova 
· Ostale ponude će dobiti bodove po sljedećoj formuli: 
           C= (Cmin/ Cp) x 70
      Cmin – najniža ponuđena cijena 
[bookmark: _Hlk93145186]  Cp   – ponuđena cijena 
 parametar kvalitet (K1) – iskustvo privrednog subjekta u razvoju i implementaciji informacionih sistema u oblasti carina koji uključuju razmjenu elektronskih poruka sa drugim sistemima ili državama i koji su definisani u programu Multi-Annual Strategic Plan for Customs (MASP-C) Evropske komisije - ukupno 20 bodova.
Napomena: U skladu sa Pravilnikom o metodologiji načina vrednovanja ponuda u postupku javnih nabavki, vrednovanje će se vršiti za ponuđene parametre iznad predviđenih minimalnih zahtjeva stručne i tehničke osposobljenosti.
Vrednovanje se vrši primjenom apsolutnog metoda – za svaki dodatni informacioni sistem (NCTS, AES, AIS/CCI, ICS2, GUM, SURVEILLANCE, TARIC, EOS/EORI) na kojem je privredni subjekat učestvovao u razvoju i implementaciji, ponuđač ostvaruje 4 boda. Projekat koji je naveden za ispunjenje prethodno definisanog uslova ne uzima se u obzir prilikom dodjele bodova po ovom parametru.
Maksimalan broj bodova koji ponuđač može ostvariti po ovom parametru je 20.
Kao dokaz potrebno je dostaviti potvrdu izdatu od strane investitora, odnosno korisnika sistema, iz koje je vidljivo da je privredni subjekat učestvovao u razvoju ili implementaciji navedenog informacionog sistema.

 parametar kvalitet (K2) kao osnov za vrednovanje uzima se raspoloživost kompetencija u projektnom timu za rad sa korisničkom i tehničkom dokumentacijom, bazom podataka i dijelovima izvornog koda doniranog softvera koji su dostupni na slovenačkom jeziku -  ukupno 10 bodova.
Vrednovanje se vrši primjenom apsolutnog metoda – ako ponuđač u projektnom timu ima najmanje jedno lice koje posjeduje znanje slovenačkog jezika u mjeri potrebnoj za razumijevanje tehničke dokumentacije, strukture baze podataka i dijelova izvornog koda, ponuđač ostvaruje 2 boda.
Maksimalan broj bodova koji ponuđač može ostvariti po ovom parametru je 10.
Kao dokaz potrebno je dostaviti dokaz o završenom školovanju u Republici Sloveniji koje uključuje nastavu na slovenačkom jeziku ili odgovarajući sertifikat o poznavanju slovenačkog jezika izdat od strane ovlašćene institucije.
[bookmark: _GoBack]Razlog za primjenu ovog parametra je činjenica da su pojedini elementi baze podataka, konfiguracije sistema i dijelovi izvornog koda doniranog informacionog sistema dostupni na slovenačkom jeziku.

Ispravna ponuda ponuđača sa najvećim brojem bodova (C + K1 + K2) će biti izabrana kao prvorangirana.

7. JEZIK PONUDE
Ponuda se sačinjava na:
 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom;
  engleski jezik za djelove ponude koji se odnose na:
- nazive i tehničke karakteristike - odnosno djelove koji se odnose samo na uobičajenu terminologiju koja se koristi u oblasti predmeta nabavke.
- sertifikati stručnih lica mogu biti na engleskom jeziku.
[bookmark: _Toc62730561]8. NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 23.3.2026. godine do 13:00 sati.

Otvaranje ponuda održaće se dana 23.3.2026. godine u 13:00 sati. 

Garancija ponude podnosi se u elektronskom obliku putem ESJN, izuzetno ako ponuđač ne može garanciju ponude da podnese u elekotronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu:
· neposrednom predajom na arhivi naručioca na adresi Ul. Oktobarske revolucije br.128, radnim danima zaključno sa danom 23.3.2026. godine najkasnije prije isteka roka za podnošenje ponuda (do 13:00 sati) ili
· putem pošte preporučenom pošiljkom sa povratnicom na adresi Ul. Oktobarske revolucije br.128, zaključno sa danom 23.3.2026. godine, najkasnije prije isteka roka za podnošenje ponuda (do 13:00 sati).

Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake „garancija ponude“ i "ne otvaraj prije roka za otvaranja ponuda".

[bookmark: _Toc62730562]9. USLOVI ZA AKTIVIRANJE GARANCIJE PONUDE[footnoteRef:8] [8:  Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma] 


Garancija ponude će se aktivirati ako ponuđač: 
1) odustane od ponude u roku važenja ponude i/ili
 2) odbije da zaključi ugovor o javnoj nabavci ili okvirni sporazum.
[bookmark: _Toc62730563]10. TAJNOST PODATAKA
 
Tenderska dokumentacija sadrži tajne podatke

 ne
[bookmark: _Toc62730564]11. UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 
Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.
Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

[bookmark: _Toc62730565]12. NAČIN ZAKLJUČIVANJA I IZMJENE UGOVORA O JAVNOJ NABAVCI

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[footnoteRef:9] [9:  U ovom dijelu moguće je i predvidjeti raskid ugovora, ugovorne kazne i ostale elemente ugovora] 

Obaveze ugovornih strana
Ugovor obavezno sadrži i klauzulu koja se odnosi na ispunjavanje svih obaveza preuzetih dostavljenom ponudom, a cijenjenih u dijelu kvaliteta ponude u predmetnom postupku javne nabavke, sa jasno definisanim odgovornostima i obavezama Izvršioca i Naručioca u slučaju eventualnog neispunjavanja obaveza, vremenskog okvira i načina izvršenja.
Izvršilac se obavezuje:
· da usluge koje su predmet ovog Ugovora izvodi u skladu sa važećim zakonskim propisima, normativima i standardima za ovu vrstu posla;
· da rukovodi izvršenjem svih usluga;
· da obezbijedi kompletnu dokumentaciju po kojoj se izvode usluge;
· da odmah, po zahtjevu nadzornog organa Naručioca, pristupi otklanjanju uočenih nedostataka i propusta u obavljanju posla;
· da nadoknadi svu štetu Naručiocu, koja bude prouzrokovana nesavjesnim ili nekvalitetnim postupanjem Izvršioca, suprotno pažnji dobrog stručnjaka,
· da kvartalno dostavlja izvještaj o realizovanim aktivnostima za prehodni kvatal.

Naručilac se obavezuje:
· da po dogovorenom terminu i planu Izvršioca uvede u posao. Pod uvođenjem u posao podrazumijeva se obezbjeđenje svih potrebnih uslova za nesmetano obavljanje posla;
· da izvrši plaćanje za usluge koje su predmet ovog Ugovora, na način preciziran u ovoj tenderskoj dokumentaciji.

Naknada štete
Ukoliko Izvršilac, namjerno ili krajnjom nepažnjom, postupi suprotno odredbama Ugovora, te zbog toga Naručilac pretrpi štetu, dužan je da prouzrokovanu štetu nadoknadi.
Procjenu uzroka štete izvršiće Komisija Naručioca u prisustvu predstavnika Izvršioca. Ukoliko Komisija Naručioca u prisustvu predstavnika Izvršioca utvrdi da je uzrok nastale štete neispunjavanje ugovrnih obaveza, Naručilac će imati pravo na naknadu štete i na raskid ovog Ugovora.

Garantni rok
Izvršilac je dužan da u garantnom roku, o svom trosku otkloni sve nedostatke koji su nastali za vrijeme garantnog roka, a koji sprečavaju u cjelosti ili djelimično Naručioca da koristi predmetne usluge u skladu sa njihovom namjenom. U tom slučaju se garantni rok produžava srazmjerno vremenskom periodu u kome je Naručlac usled uočenog nedostatka bio onemogućen da u cjelosti ili djelimično koristi predmetnu uslugu u skladu sa njenom namjenom.

Ugovorna kazna
U slučaju prekoračenja utvrđenog roka za izvršenje predmetne nabavke Izvršilac je dužan da Naručiocu, na ime ugovorne kazne, plati iznos od 0,5% od ugovorene vrijednosti za svaki dan neopravdanog kašnjenja. Visina ugovorne kazne ne može preći 10% od ukupne vrijednosti ugovora. Ugovorne strane ovim Ugovorom isključuju primjenu pravnog pravila po kojem je Naručilac dužan saopštiti Izvršiocu da zbog kašnjenja zadržava pravo na ugovornu kaznu (penale), te se smatra da je samim padanjem u docnju Izvršilac dužan platiti ugovornu kaznu (penale) bez opomene Naručioca. U slučaju kašnjenja u izvršenju ugovornih obaveza u ugovorenom roku, plaćanje ugovorne kazne (penala) ne oslobađa Izvršioca obaveze da u cjelosti izvrši ugovorenu uslugu.

Raskid ugovora
Naručilac će jednostrano rakinuti ovaj ugovor u slučaju ako:
- Izvršilac ne bude izvršavao svoje obaveze u rokovima i na način predviđenim Ugovorom;
- nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke, shodno članu 150 Zakona o javnim nabavkama;
- nastupi neki razlog koji predstavlja osnov za obavezno isključenje iz člana 108 Zakona o javnim nabavkama, a utvrđen ovom tenderskom dokumentacijom.
Izvršilac ima pravo da jednostrano raskine Ugovor ako Naručilac ne plaća Izvršiocu u rokovima i na način predviđen Ugovorom.

U bilo kom slučaju prestanka važenja Ugovora iz ovog člana, otkazni rok je 20 dana od dana prijema obavještenja o raskidu Ugovora, u kom su oba ugovarača dužna da izvršavaju svoje ugovorene obaveze do isteka otkaznog roka, kao i obaveze koje nastanu u toku trajanja otkaznog roka, a čije izvršenje dospijeva do isteka otkaznog roka. Izvršenim otkazom Ugovora o javnoj nabavci ne mogu se osporavati ni dovoditi u pitanje prava i obaveze između ugovornih strana koja su nastala do dana prestanka Ugovora. 

Ako strane Ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz ugovora.
Zaštita poslovnih interesa i čuvanje poslovne tajne
Ugovorne strane se obavezuju da sa pažnjom dobrog privrednika čuvaju i štite poslovne interese druge ugovorne strane, koje proizilaze iz ovog Ugovora, kao i da u obostranom interesu rade na unaprjeđenju svojih odnosa.
Izvršilac se obavezuje na čuvanje svih podataka iz predmeta nabavke, te da iste ni na koji način neće učiniti dostupnim trećim licima bez saglasnosti Naručioca.
Ostali elementi ugovora
Ugovor o javnoj nabavci koji je zaključen uz kršenje antikorupcijskih pravila u skladu sa odredbama člana 38 Zakona o javnim nabavkama ništav je.

Za sve što nije definisano ovim ugovorom primjenjivaće se odredbe Zakona o obligacionim odnosima.
Eventualne nesporazume koji mogu da se pojave u vezi ovog Ugovora ugovorne strane će pokušati da  riješe sporazumno. Sve sporove koji nastanu u vezi ovog Ugovora rješavaće nadležni sud u Podgorici.
 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama.
[bookmark: _Toc62730566]13. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.
[bookmark: _Toc416180136][bookmark: _Toc508349235][bookmark: _Toc62730567][bookmark: _Toc62730568]14. IZJAVA NARUČIOCA O NEPOSTOJANJU SUKOBA INTERESA

Naručilac: Uprava carina 
Broj: 09-2569/1-26
Podgorica, 6.3.2026. godine

U skladu sa članom 43 stav 1 Zakona o javnim nabavkama („Službeni list CG”, br.74/19, 3/23, 11/23 i 84/24 -drugi zakon), 


Izjavljujem

da u postupku javne nabavke redni broj 22 iz Plana javnih nabavki Uprave carina za 2026. godinu, šifra plana 24600, poslednja izmjena objavljena dana 18.2.2026. godine, za nabavku usluga - razvoj i implementacija doniranog softvera carinskog informacionog sistema shodno zaključenom sporazumu između Finansijske uprave Republike Slovenije i Uprave carina CG, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.
                                         
                                  
        
                                              Ovlašćeno lice naručioca v.d. direktorice Maja Vučinić, s.r., 


                                                                         Službenik za javne nabavke Sanja Bakić, s.r., 

 
                            Lica koja su učestvovala u planiranju javne nabavke:
                                                                                                     Jelena Đukić, s.r.,                                             
                                                                                                     Stojanka Milošević, s.r.


          Član komisije za sprovođenje postupka javne nabavke Maja Vujović, s.r., 

          Član komisije za sprovođenje postupka javne nabavke Sonja Radonjić, s.r., 

          Član komisije za sprovođenje postupka javne nabavke Ana Vulić, s.r., 

          Član komisije za sprovođenje postupka javne nabavke Sanja Bakić, s.r., 

          Član komisije za sprovođenje postupka javne nabavke Dejan Marković, s.r., 

15. UPUTSTVO O PRAVNOM SREDSTVU

    Privredni subjekat može da izjavi žalbu protiv ove tenderske dokumentacije Komisiji za zaštitu prava:
   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

    Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

    Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

    Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

    Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.
